ธ.กรุงเทพออกเงินฝากประจำ2ประเภท
ธนาคารกรุงเทพ เสนอเงินฝากประจำ 10 เดือน ดอกเบี้ย 3% และประจำ 4 เดือน ดอกเบี้ย 2.5%
5 มี.ค. 2556

ธนาคารกรุงเทพ เสนอเงินฝากประจำ 10 เดือน ดอกเบี้ย 3% และประจำ 4 เดือน ดอกเบี้ย 2.5%
นายทวีลาภ ฤทธาภิรมย์ กรรมการผู้ช่วยผู้จัดการใหญ่ ธนาคารกรุงเทพ เปิดเผยว่า ธนาคารได้ออกผลิตภัณฑ์เงินฝากใหม่ล่าสุด 2 ประเภท ได้แก่ เงินฝากประจำพิเศษ ระยะเวลา 10 เดือน อัตราดอกเบี้ย 3.00% ต่อปี และเงินฝากประจำระยะเวลา 4 เดือน อัตราดอกเบี้ย 2.5% ต่อปี ด้วยจำนวนเงินขั้นต่ำ 200,000 บาท ซึ่งทั้ง 2 ประเภทเป็นกิจกรรมรณรงค์เงินฝากพิเศษ เริ่มตั้งแต่วันที่ 5 มีนาคม 2556  
สำหรับการออกเงินฝากประจำ 10 เดือน และ 4 เดือนในครั้งนี้ สอดคล้องกับกลยุทธ์การขยายฐานลูกค้ารายย่อยของธนาคารที่ดำเนินการด้วยความต่อเนื่อง โดยข้อเสนอที่ธนาคารมอบให้ทั้งอัตราดอกเบี้ยที่สูงจูงใจ ระยะเวลาการฝากที่สามารถเลือกได้ และด้วยจำนวนเงินฝากขั้นต่ำเพียง 200,000 บาท จะสามารถตอบสนองความต้องการและสร้างความพึงพอใจให้กับลูกค้าได้เป็นอย่างดี ทั้งนี้ลูกค้าที่สนใจสามารถเปิดบัญชีเงินฝากประเภทดังกล่าวได้ที่ธนาคารกรุงเทพ ทุกสาขาทั่วประเทศ หรือสอบถามรายละเอียดเพิ่มเติมได้ที่บัวหลวงโฟน โทร.1333 และ www.bangkokbank.com